03/vol. 52 Jurnalul Oficial al Uniunii Europene 29 32003D0894 L 333/88 JURNALUL OFICIAL AL UNIUNII EUROPENE 20.12.2003 DECIZIA COMISIEI din 11 decembrie 2003 de stabilire a măsurilor de efectuare a probelor și analizelor comparative comunitare privind materialul săditor de Prunus persica (L.) Batsch, Malus Mill. și Rubus idaeus L. în conformitate cu procedura prevăzută de Directiva 92/34/CEE a Consiliului [notificată cu numărul C(2003) 4628] (2003/894/CE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Directiva 92/34/CEE a Consiliului din 28 aprilie 1992 privind comercializarea materialului săditor de plante fructifere și a plantelor fructifere destinate producției de fructe (1), astfel cum a fost modificată ultima dată prin Directiva 2003/111/CE a Comisiei (2), în special articolul 20 alineatele (4), (5) și (6), întrucât: (1) Directiva 92/34/CEE prevede procedurile necesare pe care Comisia trebuie să le adopte în cazul probelor și analizelor comparative comunitare cu privire la materialul săditor. (2) Procedurile tehnice de efectuare a probelor și analizelor au fost stabilite în cadrul Comitetului permanent pentru mate- riale săditoare și plante fructifere. (3) S-a publicat o cerere de proiecte (2003/C 159/08) (3) pen- tru efectuarea probelor și analizelor de mai sus. (4)  Propunerile au fost evaluate în baza criteriilor de selecție și adjudecare precizate în cererea de proiecte sus menționată. Trebuie stabilite proiectele, organismele responsabile cu efectuarea probelor și analizelor, costurile eligibile și cuantumul contribuției financiare a Comunității corespun- zător procentului de 80 % din costurile eligibile. (5)  Probele și analizele comparative comunitare trebuie efec- tuate în perioada 2004-2008 pe materialul săditor și pe plantele recoltate în 2003, iar detaliile privind probele și analizele, costurile eligibile și cuantumul contribuției () JOL157,10.6.1992, p. 10. () JOL311,27.11.2003, p. 12. () JO C 159,8.7.2003, p. 19. financiare a Comunității trebuie stabilite, de asemenea, anual printr-un acord semnat de ordonatorul de credite al Comisiei și de organismul responsabil cu efectuarea probelor. (6)  În cazul probelor și analizelor comunitare cu o durată mai mare de un an, etapele probelor și analizelor efectuate după primul an trebuie autorizate de Comisie fără consultarea Comitetului permanent pentru materiale săditoare și plante fructifere, cu condiția ca alocările necesare să fie disponibile. (7) Trebuie garantată reprezentarea adecvată a eșantioanelor incluse în probe și analize, cel puțin pentru anumite plante selectate. (8)  Statele membre trebuie să participe la probele și analizele comparative comunitare în măsura în care materialele săditoare și plantele respective sunt reproduse sau comer- cializate pe teritoriile lor, pentru a garanta că s-au obţinut concluziile corecte. (9)  Măsurile prevăzute de prezenta decizie sunt conforme cu avizul Comitetului permanent pentru materiale săditoare și plante fructifere, ADOPTĂ PREZENTA DECIZIE: Articolul 1 Probele și analizele comparative comunitare se efectuează în perioada 2004-2008 pe materialul săditor și plantele enumerate în anexă. Costurile eligibile și cuantumul contribuției financiare a Comunității pentru probele și analizele pe anul 2004 sunt stabilite în anexă. Detaliile efectuării probelor și analizelor sunt precizate în anexă.